भारत में अब तक कोविड टीके की 57.16 करोड़ से अधिक खुराक दी गई: सरकार
केंद्रीय स्वास्थ्य मंत्रालय ने बयान में कहा, "टीकाकरण अभियान के तीसरे चरण की शुरुआत के बाद से 37 राज्यों और केंद्र शासित प्रदेशों में 18-44 वर्ष के आयु वर्ग के कुल 21,13,11,218 व्यक्तियों को उनकी पहली खुराक दी जा चुकी है और कुल 1,79,43,325 को दूसरी खुराक दी जा चुकी है।’’
नयी दिल्ली। देश में अब तक दी गई कोविड-19 टीके की कुल खुराकों की संख्या 57.16 करोड़ को पार कर गई है, जिसमें गुरुवार को दी गई 48 लाख से अधिक खुराक शामिल हैं। केंद्रीय स्वास्थ्य मंत्रालय ने यह जानकारी दी। मंत्रालय ने एक बयान में कहा कि गुरुवार को 18 से 44 वर्ष के आयु वर्ग के 26,66,831 लाभार्थियों को पहली खुराक मिली, जबकि 6,01,437 को दूसरी खुराक दी गई।बयान में कहा गया, "टीकाकरण अभियान के तीसरे चरण की शुरुआत के बाद से 37 राज्यों और केंद्र शासित प्रदेशों में 18-44 वर्ष के आयु वर्ग के कुल 21,13,11,218 व्यक्तियों को उनकी पहली खुराक दी जा चुकी है और कुल 1,79,43,325 को दूसरी खुराक दी जा चुकी है।’’मंत्रालय ने कहा कि देशभर में अब तक कुल 57,16,71,264 खुराकें दी गई हैं। शाम सात बजे तक की रिपोर्ट के अनुसार, टीकाकरण अभियान के 216वें दिन (19 अगस्त) को टीके की कुल 48,84,440 खुराक दी गई। 36,35,752 लाभार्थियों को पहली खुराक मिली और 12,48,688 को दूसरी खुराक दी गई। दिन की अंतिम रिपोर्ट देर रात तक तैयार की जाएगी।देश में 3.86 करोड़ से अधिक लोगों ने समय सीमा के भीतर कोविड टीकों की दूसरी खुराक नहीं ली देश भर में 3.86 करोड़ से अधिक लोगों ने तय समय सीमा के अंदर कोविड टीकों (कोविशील्ड और कोवैक्सीन) की दूसरी खुराक नहीं ली है। सरकार ने सूचना का अधिकार अधिनियम के तहत पूछे गये सवाल में यह जानकारी दी है। कोविन पोर्टल पर मौजूद सूचना के अनुसार गुरुवार की दोपहर तक 44,22,85,854 लोगों को पहली खुराक जबकि 12,59,07,443 लोगों को दूसरी खुराक दी जा चुकी है। कार्यकर्ता रमन शर्मा ने सूचना का अधिकार अधिनियम के तहत सरकार से यह जानना चाहा था कि देश में ऐसे कितने लोग हैं जिन्होंने कोविशील्ड अथवा कोवैक्सीन की पहली खुराक ले ली है लेकिन निर्धारित समय सीमा के भीरत दूसरी खुराक नहीं ली है। इस सवाल के जवाब में, केंद्रीय स्वास्थ्य मंत्रालाय के कोविड-19 टीका प्रशासन प्रकोष्ठ ने कहा कि इसने कोविशील्ड की दूसरी खुराक 84-112 दिन के भीतर जबकि कोवैक्सीन की दूसरी खुराक 28-42 दिन के भीतर लेने की सिफारिश की है। जवाब में कहा गया है कि टीके की पहली खुराक लेने के बाद भारत सरकार द्वारा निर्धारित समय अवधि के अंदर कोविशील्ड की दूसरी खुराक नहीं लेने वाले लोगों की संख्या 17 अगस्त 2021 तक कोविन पोर्टल के अनुसार 3,40,72,993 है। इसमें यह भी कहा गया है कि कोविन पोर्टल के अनुसार 17 अगस्त तक निर्धारित समय सीमा के भीतर कोवैक्सीन की दूसरी खुराक नहीं लेने वाले लेागों की संख्या 46,78,406 है। इसमे कहा गया है, ‘‘टीकों की पहली खुराक ले चुके लाभार्थियों को तय समय सीमा के अंदर दुसरी खुराक लेने के लिये अनुशंसा की जा चुकी है।’’ इसमें यह भी कहा गया है कि एक ही टीके की दोनों खुराक अनिवार्य है।